Document ID: 32006R0767

KOMISJONI MÄÄRUS (EÜ) nr 767/2006,
19. mai 2006,
millega muudetakse määrust (EÜ) nr 1081/1999, millega avatakse teatavat alpi tõugu ja mägitõugu ning muuks kui tapmiseks ettenähtud pullide, lehmade ja mullikate tariifikvoodid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1) eriti selle artikli 32 lõiget 1,
ning arvestades järgmist:
(1)
Komisjoni määrusega (EÜ) nr 1081/1999 (2) on ette nähtud teatatavate elusveiste puhul mitmeaastaste imporditariifikvootide avamine ja haldamine.
(2)
Kirjavahetuse vormis lepinguga Euroopa Ühenduse ja Ameerika Ühendriikide vahel vastavalt üldise tolli- ja kaubanduskokkuleppe (GATT) 1994 (3) artiklile XXIV:6 ja artiklile XXVIII, heaks kiidetud nõukogu otsusega 2006/333/EÜ, (4) on ette nähtud määruses (EÜ) nr 1081/1999 sätestatud imporditariifikvootide kohandamine alates 1. juulist 2006.
(3)
Pidades silmas kõnealuse kvoodi kohaseid impordiks saadaolevaid koguseid ja nende haldamise hõlbustamist, on lisaks sellele asjakohane tühistada määruse (EÜ) nr 1081/1999 artiklis 9 osutatud jaotamise teine voor.
(4)
Määrust (EÜ) nr 1081/1999 tuleks vastavalt muuta.
(5)
Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1081/1999 muudetakse järgmiselt.
1.
Artikli 1 lõike 1 tabeli neljandas veerus “Kvoodi maht (loomades)”:
a)
järjekorranumbri 09.0001 all asendatakse arv “5 000” arvuga “710”;
b)
järjekorranumbri 09.0003 all asendatakse arv “5 000” arvuga “711”.
2.
Artikli 2 lõige 1 asendatakse järgmisega:
“1. Artikli 1 lõikes 1 osutatud kaks kvooti jagatakse järjekorranumbri 09.0001 all kaheks osaks: 500 looma ja 210 looma, ning järjekorranumbri 09.0003 all kaheks osaks: 500 looma ja 211 looma.
a)
Kummagi kvoodi esimene osa jaotatakse ühenduse importijate vahel, kes tõendavad, et nad on kõnealusele impordiaastale eelnenud 36 kuu jooksul importinud loomi kvoodi alusel, mille järjekorranumber on 09.0001 ja/või 09.0003.
Liikmesriigid võivad individuaalse kvoodina aktsepteerida eelmise impordiaasta impordiõigusi, mida ei eraldatud pädeva riikliku asutuse haldusvea tõttu, kuid millele importijal oleks olnud õigus.
b)
Kummagi kvoodi teine osa jaotatakse importijate vahel, kes tõendavad, et nad on kõnealusele impordiaastale eelnenud 12 kuu jooksul kolmandatest riikidest importinud vähemalt 75 CN-koodi 0102 alla kuuluvat elusveist.”
3.
Artikkel 9 jäetakse välja.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. juulist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. mai 2006

Labels: 3
6